ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016633

ขอให้ตรวจสอบใบอนุญาตประกอบธุรกิจและปรับปรุงการให้บริการของเจ้าหน้าที่ รวมถึงขอเงินค่าเข้ารับการบำบัดยาเสพติดคืนจากศูนย์บําบัดยาเสพติดเอกชน บริษัทภูฟ้า เอ็นเตอร์ไพรส์ จำกัด บริเวณ เลขที่ 25 ซอย 21 ถนนนิมิตรใหม่ 21 แขวงทรายกองดิน เขตคลองสามวา กรุงเทพมหานคร จุดสังเกตห่างจากเทสโก้ โลตัส ซอยหทัยราษฎร์ (ระบุตามผู้ร้องแจ้ง) ระยะทางประมาณ 400 เมตร เนื่องจากวันที่ 22 มีนาคม 2566 ผู้ร้องเข้ารับการบำบัดยาเสพติดประเภทกัญชาและเคตามีน โดยเสียค่าใช้จ่ายประมาณ 182,000 บาท (หนึ่งแสนแปดหมื่นสองพันบาทถ้วน) เป็นระยะเวลา 15 วัน ในวันแรกที่ไปใช้บริการจะต้องชำระค่าใช้จ่าย 10,000 (หนึ่งหมื่นบาทถ้วน) เป็นค่าจองเตียง ซึ่งไม่รวมอยู่ในค่าใช้จ่าย 182,000 บาท (หนึ่งแสนแปดหมื่นสองพันบาทถ้วน) ผู้ร้องแจ้งว่าในวันแรกบริษัทฯได้มีการฉีดยา ซึ่งไม่ทราบว่าเป็นยาชนิดไหนให้กับผู้ร้อง เพื่อให้ผู้ร้องสงบลง และได้มีการให้บิดาของผู้ร้องและผู้ร้องเซ็นเอกสารต่างๆ หลังจากนั้นได้ส่งผู้ร้องไปยังที่พัก ซึ่งเป็นห้องที่ไม่มีหน้าต่าง มีประตูที่มีลักษณะเป็นกรง 2 ชั้น หลังจากที่เข้าพักผู้ร้องรู้สึกหิวจึงได้แจ้งเจ้าหน้าที่ (เพียงกล่าวอ้างถึง) เจ้าหน้าที่แจ้งว่า "เวรกลางคืนแล้วไม่มีอาหาร" เจ้าหน้าที่ได้สอบถามและพูดคุยกับผู้ร้องจากนั้นจึงนำโอวัลติน 1 แก้วมาให้ผู้ร้อง ผู้ร้องแจ้งว่า มีเจ้าหน้าที่เพศหญิง (ทราบชื่อ) อายุประมาณ 50 ปี ส่วนสูงประมาณ 160 เซนติเมตร รูปร่างท้วม ผิวขาวเหลือง ทำสีผมสีน้ำตาล ให้บริการไม่เป็นที่พึงพอใจ และมีพฤติกรรมกลั่นแกล้งผู้ร้อง หลังจากเข้ารับการบำบัดผู้ร้องเกิดอาการแพ้โดยไม่ทราบสาเหตุ (ระบุตามผู้ร้องแจ้ง) แต่ทางบริษัทฯไม่ได้มีการนำตัวผู้ร้องไปส่งโรงพยาบาล จนกระทั่งผู้ร้องมีอาการแน่นหน้าอก หายใจไม่ออก ทางบริษัทฯ จึงนำตัวผู้ร้องส่งโรงพยาบาลในวันที่ 27 มีนาคม 2566 โดยแพทย์ได้ให้ผู้ร้องนอนพักรักษาตัวอยู่ที่โรงพยาบาลพญาไท นวมินทร์ และแจ้งว่าผู้ร้องกำลังจะสูญเสียการมองเห็น และออกจากโรงพยาบาลในวันที่ 10 เมษายน 2566 โดยในตอนแรกบริษัทฯไม่ได้รับผิดชอบในด้านค่าใช้จ่ายในการรักษาพยาบาล จนกระทั่งครอบครัวผู้ร้องไปพูดคุยเจรจา ทางบริษัทฯจึงออกค่าใช้จ่ายในการรักษาพยาบาลเป็นจำนวนเงิน 50,000 บาท (ห้าหมื่นบาทถ้วน) แต่ค่าใช้จ่ายที่ต้องชำระกับทางโรงพยาบาลทั้งหมดเป็นจำนวนเงิน 80,000 บาท (แปดหมื่นบาทถ้วน) ซึ่งไม่เพียงพอ ผู้ร้องแจ้งว่าเข้ารับการบำบัดกับบริษัทฯดังกล่าวเพียง 13 วันเท่านั้น โดยทางบริษัทฯไม่ได้มีการคืนเงินค่าเข้ารับการบำบัด 2 วันที่เหลือแก่ผู้ร้อง ผู้ร้องต้องการเงินจำนวนดังกล่าวคืน และประสงค์ให้หน่วยงานที่เกี่ยวข้องตรวจสอบใบอนุญาตประกอบธุรกิจและปรับปรุงการให้บริการของเจ้าหน้าที่ฯดังกล่าวต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata